Am 5. Februar 1798 händ dä grossi Raat vo Züri und d Zünft än Erklärig akzeptiärt, wo glichi Rächt vo Stadt und Landschaft versprochä hät. Zwäi Tag schpötär händ d Puurä vo Kappel, Uerlikon und Hauptikon än Freihäitsbaum bout. Im April 1798 isch dänn dä Napoleon in Züri iimarschiärt. Im Jahr 1803 isch s Amt vo Kappäl in ä Schaffnerei umgwandlät und dä 13 Chilägmäindä vom Knonauer Amt gschänkt wordä. 1836 händ d Chilägmäindä i dä früänärigä Abtei än Aaschtalt iigrichtät. Na dä reformiärtä Chiläabstimmig vo 1979 isch i denä Rüüm s evangelischä Begegnigszäntrum Haus vo dä Stilli iigrichtät wordä.